ዶ/ር ቴድሮስ ከዩናይትድ ኪንግደም የውጪና የጋራ ብልፅግና አገራት ጉዳዮች ዋና ፀሀፊ ጋር ተወያዩ
አዲስ አበባ፣ መስከረም 14/2007 (ዋኢማ) – የኢፌድሪ የውጪ ጉዳይ ሚንስትር ዶክተር ቴድሮስ አድሀኖም ከዩናይትድ ኪንግደም የውጪና የጋራ ብልፅግና አገራት ጉዳዮች ዋና ፀሀፊ ፍሊፕ ሀሙድ ጋር ተወያዩ።ዶክተር ቴድሮስ በአሜሪካ ዋሽንግተን ከተካሄደው የልማት ፎረም ጎን ለጎን ነው ከዋና ፀሃፊው ጋር የተወያዩት።ሁለቱ መሪዎች በሁለትዮች ግንኙነት ፣አካባቢያዊ እና ዓለም አቀፋዊ ጉዳዮች ላይ መክረዋል።በዚሁ ወቅት ዋና ፀሀፊው እንዳሉት፥ ኢትዮጵያ በምስራቅ አፍሪካ በተለይም በሶማሊያ ሰላምና መረጋጋት እንዲሰፍን እየተወጣች ያለውን አርአያነት ያለው ሚና አድንቀዋል።በተጨማሪም ኢትዮጵያ በደቡብ ሱዳን የተፈጠረውን አለመግባባት በሰላማዊ መንገድ እና በድርድር ብቻ  እንዲፈታ ለማስቻል የተጫወተችው ያደራዳሪነት ሚናም ያስመሰግናታል ብለዋል።ዶክተር ቴድሮስ በበኩላቸው፥ የደብብ ሱዳን መሪዎች ድርድር በኢትዮያዋ ባህር ዳር መቀጠሉን አውስተው፥ በአገሪቱ ያለውን ቀውስ ለመፍታት ተቀናቃኞቹ የገቡትን ቃል ተግባራዊ ማድረግ   እንደሚጠበቅባቸው አስረድተዋል።ሚንስትሩ አክለውም በኢትዮጵያ ያለው የማህበራዊ ኢኮኖሚያዊ  ዕድገትም ፥ አገሪቱ የገነባችው የዲሞክራሲያዊ ስርዓት ነፀብራቅ እንደሆነ ነው ያወሱት።በተጨማሪም መጪው አገራዊ ምርጫ ፍትሃዊ ፣ ተዓማኒ እና ዲሞክራሲያዊ በሆነ ህኔታ እንዲጠናቀቅ መንግስት ቁርጠኛ መሆኑን ጠቅሰው፥  የተለያዩ የፖለቲካ ፓርቲዎችም ህገ መንግስቱን ባከበረ  እና በዲሞክሪያሳዊ መንገድ በመንቀሳቀስ በምርጫው በንቃት እንደሚሳተፉ ያላቸውን እምነት አሰታውቀዋል።(ኤፍ.ቢ.ሲ)